**V Š E O B E C N E Z Á V A Z N É N A R I A D E N I E O B C E**

**P L A V E C K É P O D H R A D I E**

**O D A N I Z A P S A**

**č. 2/2017**

**o podmienkach, výške a spôsobe vyberania miestnej dane za psa**

**na území Obce Plavecké Podhradie**

**Obec Plavecké Podhradie**  v súlade s ustanovením § 6 odst. 1 zákona č. 369/1990 Zb. o obecnom zriadení v znení neskorších zmien a predpisov, ustanoveniami § 2 odst. 2, § 77, § 78, § 79, § 81 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady **u s t a n o v u j e**

**§ 1**

**Úvodné ustanovenie**

Toto všeobecne záväzné nariadenie (ďalej aj VZN) upravuje podmienky určovania a vyberania miestnej dane za psa na území Obce Plavecké Podhradie v zdaňovanom období roku 2018.

**§ 2**

**Predmet dane**

1. Predmetom dane za psa je pes starší ako 6 mesiacov chovaný fyzickou

osobou alebo právnickou osobou.

2. Predmetom dane za psa nie je

a) pes chovaný na vedecké účely a výskumné účely,

b) pes umiestnený v útulku zvierat,

c) pes so špeciálnym výcvikom, ktorého vlastní alebo používa občan s

ťažkým zdravotným postihnutím.

**§ 3**

**Daňovník**

Daňovníkom je fyzická osoba alebo právnická osoba, ktorá je

- 2 -

a) vlastníkom psa

b) držiteľom psa, ak sa nedá preukázať, kto psa vlastní.

**§ 4**

**Základ dane**

Základom dane je počet chovaných alebo vlastnených psov.

**§ 5**

**Sadzba dane**

Sadzbu dane určuje obec v eurách za jedného psa a kalendárny rok. Takto určená sadzba dane platí za každého ďalšieho psa u toho istého daňovníka

Sadzba dane za prvého psa sa stanovuje vo výške **8 €**

Sadzba dane za druhého a ďalšieho sa ustanovuje vo výške  **8 €**

**§ 6**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§ 7**

**Oznamovacia povinnosť a platenie dane**

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.
2. Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.
3. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.
4. Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

.

- 3 -

**§ 8**

**Záverečné ustanovenie**

1. Pri uplatňovaní tohto všeobecne záväzného nariadenia Obce Plavecké

Podhradie platia ustanovenia zákona NR SR č.582/2004 Z.z.

1. Obecné zastupiteľstvo Obce Plavecké Podhradie sa na tomto všeobecne

záväznom nariadení o dani za psa na rok 2017 uznieslo dňa 14.12.2017

1. Toto všeobecne záväzné nariadenie nadobúda účinnosť dňom 01.01.2018

Nadobudnutím účinnosti tohto VZN sa ruší VZN č. 3/2016.

......................................

Mgr. Milan Kousal

starosta obce

Schválené dňa : 13.12.2017

Vyvesené dňa : 30.11.2017